Seun (8) sterf ná honde hom aanval | Maroela Media
James Sinkins. Foto: Facebook
ŉ Agtjarige seuntjie van Howick in KwaZulu-Natal is Vrydag dood nadat hy deur twee honde verskeur is.
James Sinkins is glo deur die twee honde, Duitse herdershond-kruisings, aangeval terwyl hy Donderdagmiddag in sy ouerhuis se tuin gespeel het. Die honde het glo uit die bure se erf ontsnap en James aangeval.
Volgens The Mercury het die honde James gegryp en van sy fiets afgeruk. Hy is aan sy nek en been gebyt. James se ma, Estelle, het hom na ŉ hospitaal gehaas waar hy bloedoortappings moes ontvang nadat sy slagaar stukkend gebyt is. Dokters het ook opereer om die aar te heg.
James se toestand was deurentyd ernstig en Vrydag om 16:22 het Estelle die nuus van haar seun se dood op haar Facebook-profiel gedeel. “Dit is alles oor. James is ŉ paar minute terug dood weens hartprobleme. Ek kan dit net nie glo nie.”
Sondag het Estelle geskryf hoe James haar en almal rondom hom se lewens aangeraak het. “Ek probeer dit en die herinnering van jou dierbare drukkies en skattige giggel na aan my hart hou. Ek is lief vir jou, nou en vir ewig.”
Maj. Thulani Zwane, woordvoerder van die polisie, het gesê die polisie ondersoek die voorval. Niemand is egter in hegtenis geneem nie en geen aanklagte is teen die eienaars van die honde aanhangig gemaak nie. Die honde is van kant gemaak.
My innige simpatie. Mag die Here jou hart genees
Kan die mense nie hulle diere in hulle erwe hou , en as jy weet jou dier gevaarlik, maatreels tref dat sulke goed nie sal gebeur nie hoeveel kinders moet nog ly onder diere.
My kind is ook jare terug deur kwaai honde van die bure verskeur ek kan verstaan dat mense wat sulke honde aanhou nie sorg vir ‘n hoë sterk heuning nie die woord verantwoordelikheid beteken tog iets so is ons geleer
Voordat ons begin om die honde te blameer, moet ons seker maak ons het al die feite. GEEN hond val sommer net aan nie. Ek is werklik jammer oor die kindjie wat sy lewe verloor het, daar is egter baie lesse hieruit te leer. En vir wat word die diere van kant gemaak maar pedofiele word verskoon? Belaglike samelewing.
Almal se simpatie en hartseer saam met die ouers. Jul liefste seuntjie sal in ons gedagtes bly. Ons sal weereens meer versigtig wees oor ons eie kinders:
Yskaste, swembaddens en suur, elektrisiteit, stowe, diere (veral honde) parafien en gif, vuurhoudjies en ligthers, petrol en ander vlambare stowwe, motors – en kyk as jy reverse, strate, ooms en nefies – ja jou familie ook. Mense dink en bid.